**לוקה וילדוזה** (בספרדית: **Luca Vildoza**; נולד ב-11 באוגוסט 1995) הוא כדורסלן ארגנטינאי ממוצא איטלקי המשחק בעמדות הרכז והקלע.

קריירה מקצועית
--------------

### קילמס (2012–2017)

הקריירה של וילדוזה החלה במועדון ליגת העל הארגנטינאית קילמס, המועדון של עיר הולדתו, בעונת 2011/12. לאחר מכן שיחק בליגה הארגנטינאית השנייה עם קילמס, במהלך עונת 2012/13. את שלוש העונות הבאות הוא בילה בליגה הארגנטינאית הראשונה בקילמס.

### סאסקי בסקוניה (2016–2021)

בשנת 2016, וילדוזה חתם על חוזה לארבע שנים במועדון הליגה הספרדית והיורוליג סאסקי בסקוניה. עם זאת, בסקוניה השאילה אותו בחזרה לקווילמס לעונת 2016/2017 בה העמיד ממוצעים של 16.9 נקודות ו-3.9 אסיסטים למשחק. הוא הצטרף שוב לבסקוניה לעונת 2017/18 וערך הופעת בכורה ביורוליג. במשך 24 משחקי יורוליג, הוא העמיד ממוצעים של 4.5 נקודות, 2 אסיסטים ו-1.3 ריבאונדים למשחק. בליגת ה-ACB, הוא הופיע ב-25 משחקים והעמיד ממוצעים של 5.9 נקודות, תוך כדי קליעה של 50% מהשדה ו-40.4% מהשלוש. באסקוניה עלתה לגמר פלייאוף ה-ACB באותה עונה והפסידה בגמר 3–1 לריאל מדריד.

בעונת 2018/19, תפקידו של וילדוזה בקבוצה גדל וכך גם הסטטיסטיקה שלו, שכן הוא העמיד ממוצעים של 9.1 נקודות ו-3.8 אסיסטים ב-34 משחקי היורוליג. במרץ 2019, וילדוזה חתם על הארכת חוזה עם באסקוניה כדי להישאר עד סוף עונת 2023/24. ב-ACB הוא הופיע ב-32 משחקים, עם ממוצע של 9.3 נקודות למשחק. ברבע גמר הליגה הפסידה באסקוניה 2–0 לסרגוסה.

בעונת 2019/20 זכה וילדוזה עם בסקוניה באליפות הליגה הספרדית ואף זכה בתואר ה-MVP של הגמר, כשהוביל את הניצחון 69–67 על ברצלונה עם 17 נקודות ו-20 נקודות מדד.

### מילווקי באקס (2022–הווה)

ב-6 במאי 2021, וילדוזה חתם בניו יורק ניקס מליגת ה-NBA, אך הם ויתרו עליו ב-3 באוקטובר לאחר ששיחק שני משחקים בליגת הקיץ 2021. ב-5 באוקטובר הודיע וילדוזה שהוא עבר ניתוח ברגל ימין.

ב-6 באפריל 2022 חתם במילווקי באקס על חוזה לשנתיים. ב-5 ביולי 2022 הוא שוחרר מהקבוצה, וב-9 ביולי הוחתם שוב על חוזה לעשרה ימים.

בחודש אוקטובר 2022 חתם לעונה אחת בכוכב האדום, בלגרד.

בנבחרת הלאומית
--------------

וילדוזה היה חבר בנבחרות הצעירות של ארגנטינה. הוא שיחק עם הנבחרת הצעירה של ארגנטינה בגביע העולם עד גיל 17 2012. הוא גם חבר בנבחרת הבוגרת של ארגנטינה. עם הנבחרת הבוגרת של ארגנטינה, הוא שיחק במשחקים הדרום-אמריקאיים 2014, במשחקים הפאן-אמריקאיים 2015, באליפות דרום אמריקה 2016 ובאליפות האמריקות בכדורסל 2017.

בשנת 2019, וילדוזה לקח חלק בנבחרת שזכתה במדליית הזהב הפאן-אמריקאית בלימה. וילדוזה נכלל בסגל הארגנטינאי לגביע העולם בכדורסל 2019 וזכה במדליית כסף אחרי שהפסיד בגמר לספרד.

קישורים חיצוניים
----------------

ויקישיתוף מדיה וקבצים בנושא **לוקה וילדוזה** בוויקישיתוף
* לוקה וילדוזה, ברשת החברתית טוויטר
* פרופיל, באתר Basketball-Reference
* פרופיל אולימפי, באתר olympedia.org
* פרופיל, באתר eurobasket
* פרופיל, באתר פיב"א
* פרופיל, באתר ליגת ה-NBA
* פרופיל, באתר ליגת העל הספרדית בכדורסל (בספרדית)

הערות שוליים
------------

1. ↑  "Luca Vildoza new player for Laboral Kutxa Baskonia". *Baskonia.com*. 16 באוגוסט 2016. נבדק ב-16 באוגוסט 2016. `{{cite web}}`:  (עזרה)
2. ↑  "Luca Vildoza Player Profile". *RealGM.com*. נבדק ב-28 באפריל 2021. `{{cite web}}`:  (עזרה)
3. ↑  ליגת ה-ACB, JORNADA 30 - LIGA ENDESA, ACB.COM (בספרדית)
4. ↑  "Knicks Sign Luca Vildoza". *NBA.com*. 6 במאי 2021. נבדק ב-7 במאי 2021. `{{cite web}}`:  (עזרה)
5. ↑  "Knicks Waive Luca Vildoza". *NBA.com*. 3 באוקטובר 2021. נבדק ב-3 באוקטובר 2021. `{{cite web}}`:  (עזרה)
6. ↑  Luca Vildoza [@LucaVildoza] (5 באוקטובר 2021). "Hola a todos. Les quiero contar que finalmente hoy me operé del pie derecho, que estoy bien y que apenas los doctores me lo permitan, comenzaré con la recuperación para volver a jugar. Estoy tranquilo. Pasé meses difíciles" (Tweet) (בספרדית). נבדק ב-5 באוקטובר 2021 – via Twitter. `{{cite web}}`:  (עזרה)
7. ↑  "Milwaukee Bucks Sign Luca Vildoza". *NBA.com*. 6 באפריל 2022. נבדק ב-6 באפריל 2022. `{{cite web}}`:  (עזרה)
8. ↑  Wojnarowski, Adrian (4 באפריל 2022). "Guard Luca Vildoza expected to sign with Milwaukee Bucks, sources say". *ESPN.com*. נבדק ב-6 באפריל 2022. `{{cite web}}`:  (עזרה)
9. ↑  "Luca VILDOZA (ARG)". *FIBA.com*. נבדק ב-28 באפריל 2021. `{{cite web}}`:  (עזרה)
10. ↑  "Spain seal second FIBA World Cup with win over Argentina". *MARCA.com* (באנגלית). 15 בספטמבר 2019. נבדק ב-19 בספטמבר 2019. `{{cite web}}`:  (עזרה)